“ศบค.” เผยพบผู้ติดเชื้อ “โควิด-19” เพิ่ม 1,543 ราย ดันป่วยสะสมแตะ 37,453! เสียชีวิตคงที่
"ศบค." เผยพบผู้ติดเชื้อ "โควิด-19" เพิ่ม 1,543 ราย ดันป่วยสะสมแตะ 37,453! เสียชีวิตคงที่ 97 ราย
15 เม.ย. 2564

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ (15 เม.ย.64) ระบุว่า พบผู้ติดเชื้อรายใหม่ 1,543 ราย ประกอบด้วย ผู้ติดเชื้อในประเทศจากระบบเฝ้าระวังและระบบบริการ 1,161 ราย, จากการค้นหาผู้ติดเชื้อเชิงรุกในชุมชน 379 ราย และผู้ที่เดินทางมาจากต่างประเทศ 3 ราย
ทั้งนี้ จำนวนผู้ป่วยยืนยันสะสมในประเทศล่าสุดอยู่ที่ 37,453 ราย แบ่งเป็นผู้ป่วยที่ติดเชื้อภายในประเทศ 34,229 ราย และการตรวจคัดกรองเชิงรุก 19,095 ราย ส่วนผู้เดินทางมาจากต่างประเทศ 3,224 ราย โดยมีผู้ป่วยรักษาหายแล้ว 28,383 ราย เพิ่มขึ้น 61 ราย ยอดเสียชีวิตสะสม 97 ราย
